PHUNṬHANNAK: A ṬHA ZAWNGIN TLAWNG KAI THAWKNAK

Zircawnnak Phunṭhannak le Ṭhansohnak Ca tuah suak thei dingih innsang bawmnak khihhmuhnakpawl

## Ziangruangah tlawng kai thawk ih thawk ṭhat a ṭul?

Tlawngkai thawk ihsin a ṭhat a sile na fa a zirncawmnak le nuntu khawsaknak hrang a ṭha sawn ah a hruai thei ding. Cucun:

* Na fa zircawnnak le ṭhansohnak a hnai hnawk lo ding
* Na fa a him zia a thei ding, rinsanawk in le midang thawn an pehtlaiaw thei ding
* Rang zetin a ṭhangso thei ding.

## Zircawnnak Ṭhan le Ṭhansohnak Ca cu ziang a si?

Zircawnnak Ṭhan le Ṭhansohnak Ca (nauhak tlawngkai thawknak hrangih tuah mi ca) cu nauhak an nauhakte lai ih tlawngkainak ihsin tlawng ngai an kai theinak dingih nauhak zate hrangih ngan mi a si. Phunṭhannak Ca cun hnaṭuantu, thlawnginn le innsang karlakih theih ṭulmi awlsam ten a thehdarh thei.

Na fa ih Phunṭhannak Ca ah cun hi pawl an tel:

* Na fa ih hmin, suah ni le zuk
* Na hmin le lo pehtlaihnak din
* An nauhak lai ih kilkhawitu le tlawnginn dangdang nauhak bawmtu pawl ih hmin le pehtlainak famkim ten tar lang.
* Na fa ih paih zawng, thiamnak le tuah thei mi thu theihternak
* Na fa ih zircawnnak hrang zirh dan ṭha bikih bawm ding.

Himi theihternak in na fa ih thu hla hramthawk tlawng ih zirhtu in a thei ding ih an zirnak hrang a timlam thei ding. Phunṭhannak Ca cun na fa le tlawng an kai thawk tikah an zirhcawnnak ṭha zetih an bawm theinak ding ah an thu hla a thei fiangter thei a si.

Na fa in Tlawnginn Lengih Kilkhawinak (OSHC) ih a kai a si le, OSHC khal Phunṭhannak Ca pek a ṭul ve ding a si.

Na fa ih Phunṭhannak Capi in a lo bawm mi:

* Na fa ih paihzawng timlamnak
* Na fa ih nauhak lai tlawnginn in phunṭhannak ca tuah awlsam ding in bawmnak

## Phunṭhannak Ca Ih Na Tel Ve Nak

Phunṭhannak Ca tuahnak ih na telve nak in na fa le tlawng an kai thawk tikah a ṭhathnempi dingin na bawm thei a si.

Phunṭhannak Ca cu ṭhen tampi a um ih mi dangdang ih phit ṭulmi a si:

**Ṭhen 1 nak le 1.1** na fa a nauhakte lai ih tlawngkainak ih zirhtu ih tuah ding mi a si.

**Ṭhen 2. 2** cu na fa a ṭhansonak ih harsatnak a neih a sile a nauhak lai ih kilkhawinak ih zirhtu in a tuah ding mi a si ve pei. Cun na fa a nauhak lai ih bawmnak petu thiamsang pawl dangdang khal an tel ve mei thei.

**Ṭhen 2 nak: Nauhak** ih tuah dingmi ah na fa in, a tuahthiamtu upa deuh pawl lole a tlawngkai dahnak ih zirhtu pawl ih bawmnak thawn a tuah dingmi a si.

**Ṭhen 3 Nak: Innsang** ih tuah dingmi a si. Cumi cun ah thuai ih ngan mi pawl parih na hmuh dan an lo sut:

* Na fa ih paih zawng
* Tlawnginn ah na fa hrangih na beisei mi, na duhsak mi le tumtah mi pawl.

Hi theihternak pawl in na fa zirhtu (an neih a sile, OSHC ih zirhtu) pawl kha nangmah le na fa karlak pehzawmnak a tuah ṭha dingih na fa le an zircawnnak le ṭhansohnak hrang a bawm zet ding.

## Cu Ṭheh in?

Na ṭheh ciami Ṭhen 3 nak kha (le ṭhen 2 nak, na fa a tuah na bawm a sile) na fa ih nauhakte lai zirhtu hnen ah pesal aw.

Annih cun Phunṭhannak Ca cu hmun khat ah an re ding ih a copi kha hi pawl an pe pei:

* Nangmah
* Na fa ih tlawngkainak tlawnginn
* An neih a sile, na fa ih OSHC hnaṭuanak

Tlawng kai nak ding na hril hrih lo a sile, Phunṭhannak Ca copi dang an lo pe ding a si. Cun tlawng na ap tikah cui copi cu tlawnginn ah na pe leh mei ding.

Ṭhen 3 nak na pe kir lo a sile, an nauhak lai ih zirhtu in an tuah ṭheh ciami Phunṭhannak Ca cu an lo pe ding, pakhat khat an neih a sile, na fa ih tlawngkainak le OSHC hnaṭuannak ah an pe ding a si.

Phunṭhannak thu theihter awknak in nauhakpawl tlawng an kai sunzawmnak ah a bawm a si. Asinan, na fa ih Phunṭhannak ca a tlawngkainak tlawnginn ih pek na duh lo a sile, an nauhakte lai ih zirhtu hnen ah zangfahten sim aw.

Vawi tampi cu Victorian Fimzirnak le kilkhawitu thiamsang pawl in na fa ih nuntu khawsaknak a ṭhat theinak ding le a himnak ding hrang ah thu hla theih an ṭul ṭheu a si. An kilkhawinak ih ṭuanvo an hlensuak theinak dingah na fa ih nauhak lai fimzirnak hnaṭuannak in na fa ih thu le innsang thu, dan bahpalnak, harhdamnak an neihmi le himnak le nauhak nuntu khawsak nuam ding le himnak hna ṭuan thei dingin a ṭul dan vek in an theihter a ṭul. Theih bet duh le, hi zoh aw
<https://www.vic.gov.au/information-sharing-schemes-and-the-maram-framework>

# Theihbetnak hrangah

Zangfahten zoh aw [www.education.vic.gov.au/transitiontoschool](http://www.education.vic.gov.au/transitiontoschool)

Himi ca pawl hi ṭawng dangdang in hi tawkah a um [www.education.vic.gov.au/transitiontoschool](http://www.education.vic.gov.au/transitiontoschool).